ଭୁବନେଶ୍ୱର, ଅକ୍ଟୋବର ୨୫(ଲୋକାଲ ୱାୟାର): ଜାତୀୟ ଅପରାଧ ରେକର୍ଡ ବ୍ୟୁରୋ (ଏନସିଆରବି) ରିପୋର୍ଟ ଅନୁଯାୟୀ ରାଜ୍ୟର ସରକାରୀ କାର୍ଯ୍ୟାଳୟଗୁଡ଼ିକରେ ଦୁର୍ନୀତି ଚିନ୍ତାଜନକ ସ୍ତରରେ ପହଞ୍ଚିଛି ।
ଏନସିଆରବି ତଥ୍ୟ ଅନୁଯାୟୀ ୨୦୧୭ରେ ସରକାରୀ ଅଫିସରେ ଦୁର୍ନୀତି ମାମଲାରେ ଓଡ଼ିଶା ଦେଶରେ ଦ୍ୱିତୀୟ ସ୍ଥାନରେ ରହିଛି । ୨୦୧୭ରେ ମହାରାଷ୍ଟ୍ର ୯୨୫ଟି ମାମଲା ସହ ଶୀର୍ଷରେ ଥିବା ବେଳେ ଓଡ଼ିଶାରେ ୪୯୪ଟି ମାମଲା ରୁଜୁ ହୋଇଛି ।
ତେବେ ଓଡ଼ିଶାରେ ୨୦୧୬ ତୁଳନାରେ ୨୦୧୭ରେ ଦୁର୍ନୀତି ମାମଲା କମିଛି । ଏନସିଆରବି ରିପୋର୍ଟ ଅନୁଯାୟୀ ଓଡ଼ିଶାରେ ଦୁର୍ନୀତି ମାମଲା ପଞ୍ଜିକରଣ (ଲାଞ୍ଚ ନେବା ବେଳେ ଧରାପଡ଼ିବା ଓ ଆୟ ବହିର୍ଭୂତ ସମ୍ପତ୍ତିି ଠୁଳ)୨୦୧୬ରେ ୫୯୬ଟି ହୋଇଥିବା ବେଳେ ୨୦୧୭ରେ ୪୯୪କୁ ଖସି ଆସିଥିଲା ।
ଉଲ୍ଲେଖଯୋଗ୍ୟ, ୨୦୧୬ରେ ପଞ୍ଜିକୃତ ଦୁର୍ନୀତି ମାମଲା ତାଲିକାରେ ମହାରାଷ୍ଟ୍ର ପ୍ରଥମ ସ୍ଥାନରେ ଥିବା ବେଳେ ଓଡ଼ିଶାର ସ୍ଥାନ ଦ୍ୱିତୀୟ ଥିଲା ।
ରାଜ୍ୟ ସରକାରଙ୍କ ଦୁର୍ନୀତି ନିରୋଧୀ ଶାଖା, ଦୁର୍ନୀତି ନିବାରଣ ନିର୍ଦ୍ଦେଶାଳୟ ତରଫରୁ କୁହାଯାଇଛି ସମୁଦାୟ ପଞ୍ଜିକୃତ ମାମଲାକୁ ଦେଖି ଦୁର୍ନୀତିର ମାତ୍ରା ସ୍ଥିର କରା ଯାଇପାରିବ ନାହିଁ । ଅନ୍ୟ ରାଜ୍ୟ ତୁଳନାରେ ଅଧିକ ମାମଲା ରୁଜୁ ହେବାର ଅର୍ଥ ନୁହେଁ ଯେ, ରାଜ୍ୟରେ ଦୁର୍ନୀତି ବଢ଼ିଛି ।
ଦୁର୍ନୀତି ବିରୋଧରେ ନିରନ୍ତର ସଚେତନତା ଅଭିଯାନ ଓ ନିବାରଣ ପାଇଁ ସନ୍ଦିଗ୍ଧ ସରକାରୀ କର୍ମଚାରୀଙ୍କ ଉପରେ ଚଢ଼ାଉ ଫଳପ୍ରଦ ହୋଇଛି । ଦୁର୍ନୀତି ବିରୋଧରେ କାର୍ଯ୍ୟାନୁଷ୍ଠାନ ଯୋଗୁ ୨୦୧୭ରେ ମାମଲା ହ୍ରାସ ପାଇଛି ବୋଲି ଜଣେ ବରିଷ୍ଠ ଭିଜିଲାନ୍ସ ଅଫିସର କହିଛନ୍ତି ।
ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ନିକଟରେ ଦୁର୍ନୀତିଗ୍ରସ୍ତ ଓ ଅଯୋଗ୍ୟ ସରକାରୀ ଅଧିକାରୀଙ୍କୁ ବାଧ୍ୟତାମୂଳକ ଅବସର ଦେବା ପ୍ରକ୍ରିୟା ଆରମ୍ଭ କରିଛନ୍ତି । ଗତ ଦୁଇ ମାସ ମଧ୍ୟରେ ବିଭିନ୍ନ ବିଭାଗର ପ୍ରାୟ ୧୦ ଦୁର୍ନୀତିଗ୍ରସ୍ତ ଅଧିକାରୀଙ୍କୁ ଚାକିରିରୁ ବହିଷ୍କାର କରାଯାଇଛି ।
ଦୁର୍ନୀତି ନିବାରଣ ବିଭାଗ ସୂତ୍ରରୁ ଜଣାପଡ଼ିଛି ୨୦୧୭ରେ ଅତିକମରେ ୬୧ କ୍ଲାସ-୧ ସରକାରୀ ଅଧିକାରୀ, ୬୧ କ୍ଲାସ-୨ ଅଧିକାରୀ, ୩୮୩ କ୍ଲାସ-୩ ଅଧିକାରୀ ଲଞ୍ଚ ନେବା ବେଳେ ତଥା ଆୟ ବହିର୍ଭୂତ ସମ୍ପତ୍ତି ଠୁଳ ଓ ଅନ୍ୟ ଦୁର୍ନୀତି ଅଭିଯୋଗରେ ଧରା ପଡ଼ିଛନ୍ତି ।
ଓଡ଼ିଶା କ୍ଷୁଦ୍ର ଶିଳ୍ପ ନିଗମର ପୂର୍ବତନ ପରିଚାଳନା ନିର୍ଦ୍ଦେଶକ ଆଇଏଏସ ଅଧିକାରୀ ପାର୍ଥସାରଥୀ ମିଶ୍ରଙ୍କ ବିରୋଧରେ ଆୟ ବହିର୍ଭୂତ ସମ୍ପତ୍ତି ଠୁଳ ମାମଲା ରୁଜୁ କରିବା ଦୁର୍ନୀତି ନିବାରଣ ବିଭାଗର ପ୍ରମୁଖ ସଫଳତା ।
ସେହିପରି ଆଉ ଏକ ହାଇପ୍ରୋଫାଇଲ ମାମଲାରେ ଏସସିବି ମେଡିକାଲ କଲେଜ ଓ ହସ୍ପିଟାଲ, କଟକର କ୍ଲିନିକାଲ ହେମାଟୋଲଜି ବିଭାଗର ମୁଖ୍ୟ ରବୀନ୍ଦ୍ର କୁମାର ଜେନାଙ୍କୁ ଔଷଧ କମ୍ପାନୀଗୁଡ଼ିକ ଠାରୁ ଲାଞ୍ଚ ନେଇ ସରକାରୀ ତହବିଲର କ୍ଷତି ସାଧନ କରୁଥିବା ଅଭିଯୋଗରେ ୨୦୧୭ରେ ଗିରଫ କରାଯାଇଥିଲା ।
ଅନେକ ବନ ଅଧିକାରୀ ଓ ପୁଲିସ କର୍ମଚାରୀ ମଧ୍ୟ ଦୁର୍ନୀତି ନିବାରଣ ବିଭାଗ ଜାଲରେ ପଡ଼ି ଗିରଫ ହୋଇଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
